DECRETO 38/2005, do 24 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 115, Plan de Obras e Servizos 2003 Carballedo, estrada provincial da Barrela por Esmoriz á estrada comarcal 533, alargamento e mellora punto quilométrico 4,900 ao 5,900 (termo municipal de Carballedo).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 04/03/2005

A Deputación Provincial de Lugo, en sesión celebrada o día un de agosto de dous mil tres, aprobou
o proxecto da obra nº 115, Plan de Obras e Servizos 2003 Carballedo, estrada provincial da Barrela por Esmoriz á estrada comarcal 533, alargamento e mellora punto quilométrico 4,900 ao 5,900 e, na sesión do vinte e sete de setembro de dous mil catro, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu á información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, esta emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, as obras que se realizarán consisten no alargamento da plataforma e aumento do raio das curvas, nunha vía de comunicación que conta con características moi restritivas en largo de calzada e visibilidade, dado o accidentado do terreo e a antigüidade da súa construción, o que afecta de maneira significativa a seguridade viaria tanto do tráfico rodado como peonil, polo que a actuación proxectada reduciría o risco de accidentes de tráfico.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día vinte e catro de febreiro de dous mil cinco
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de nº 115, Plan de Obras e Servizos 2003 Carballedo, estrada provincial da Barrela por Esmoriz á estrada comarcal 533, alargamento e mellora punto quilométrico 4,900 ao 5,900, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, vinte e catro de febreiro de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
CONSELLERÍA DE FAMILIA, XUVENTUDE, DEPORTE
E VOLUNTARIADO